62020TJ0031_INF
Решение на Общия съд (втори състав) от 28 април 2021 г. —West End Drinks/EUIPO — Pernod Ricard (The King of SOHO)
(Дело T‑31/20)
„Марка на Европейския съюз — Производство по възражение — Заявка за фигуративна марка на Европейския съюз „The King of SOHO“ — По-ранна словна марка на Европейския съюз „SOHO“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001“
1.
Марка на Европейския съюз — Производство по обжалване — Лица, които могат да обжалват и да бъдат страни в производството по обжалване — Лица, чиито искания не са уважени с дадено решение — Решение, с което се уважава възражението срещу регистрацията на марка въз основа на част от изложените доводи — Липса на правен интерес — Недопустимост
(член 72, параграф 4 от Регламент 2017/1001 на Европейския парламент и на Съвета)
(вж. т. 21 и 22)
2.
Марка на Европейския съюз — Съображения на трети лица и възражение — Разглеждане на възражението — Доказване на използването на по-ранната марка — Реално използване — Използване на марката под форма, която се различава по елементи, които не променят отличителния характер на марката — Предмет и материален обхват на член 15, параграф 1, буква а) от Регламент № 207/2009 — Преценка на промяната в отличителния характер
(член 15, параграф 1, втора алинея, буква а) от Регламент № 207/2009 на Съвета)
(вж. т. 36—38)
3.
Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративна марка „The King of SOHO“ и словна марка „SOHO“
(член 8, параграф 1, буква б) от Регламент 2017/1001 на Европейския парламент и на Съвета)
(вж. т. 77, 92, 103, 117 и 131)
Предмет
Жалба срещу решението на първи апелативен състав на EUIPO от 16 октомври 2019 г. (преписка R 1543/2018‑1), постановено в производство по възражение със страни Pernod Ricard и West End Drinks
Диспозитив
1)
Отхвърля жалбата.
2)
Отхвърля насрещната жалба като недопустима.
3)
Във връзка с главната жалба осъжда West End Drinks Ltd да понесе направените от него съдебни разноски, както и съдебните разноски, направени по настоящото производство от Службата на Европейския съюз за интелектуална собственост (EUIPO) и от Pernod Ricard.
4)
Във връзка с насрещната жалба Pernod Ricard понася направените от него съдебни разноски, както и тези на EUIPO, а West End Drinks понася направените от него съдебни разноски.